Diari Oficial de la Generalitat Valenciana


Sumari del DOGV 1773, del 30-04-1992 (1992/824593)

DECRET 60/1992, de 13 d'abril, del Govern Valencià, pel qual s'aprova l'oferta d'ocupació publica docent de la Generalitat Valenciana per a 1992.
-------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1992/04/13/60/dof/vci/html**

### Dades del document

Número de DOGV
:   1773

Data del DOGV
:   30-04-1992

Secció del DOGV
:   DISPOSICIONS GENERALS

Número del document
:   1992/824593


Data del document
:   13-04-1992

Organisme emissor
:   Conselleria de Cultura, Educació i Ciència

Tipus de document
:   Decret

Decret 60/1992, de 13 d'abril, del Govern valencià, pel qual s'aprova l'oferta d'ocupació pública docent de la Generalitat Valenciana per a 1992.  
L'article 20 del Decret Legislatiu de 20 de març de 1991, del Govern valencià, pel qual s'aprovà el text refós de la Llei de la Funció Pública Valenciana, defineix el conjunt de llocs dotats pressupostàriament que constitueixen l?oferta d'ocupació pública de la Generalitat Valenciana.  
L'article 4.1. del Reial Decret 574/1991, de 22 d'abril, pel qual es regula transitòriament l?ingrés en els cossos de funcionaris docents a què es refereix la Llei Orgànica 1/1990, de 3 d'octubre, d'Ordenació General del Sistema Educatiu, estableix, com a condició la publicació de l?oferta d'ocupació docent, abans de la realització de les convocatòries per a la provisió de les places vacants autoritzades en les dites ofertes d'ocupació.  
En virtut d'això, a proposta del conseller de Cultura, Educació i Ciència i amb la deliberació prèvia del Govern valencià, en la reunió del dia 13 d'abril de 1992,  
DECRETE  
Article primer  
En compliment de l'article 20 del Decret Legislatiu de 20  
de març de 1991, del Govern valencià, pel qual s'aprovà el text refós de la Llei de la funció pública valenciana, de l'article 2 del Decret 69/1986, de 2 de juny, del Govern valencià, i del que es preveu en la disposició addicional deu, apartat 1, i en la disposició addicional catorze, apartats 1, 2 i 3, de la Llei Orgànica 1/1990, de 3 d'octubre, d'Ordenació General del Sistema Educatiu, s'aprova l'oferta d'ocupació pública docent' per a 1992, en els termes que s'estableixen en aquest decret.  
Article segon  
1. D'acord amb el que estableix la Llei 13/1982, de 7 d'abril, d'integració Social dels Minusvàlids, en les proves selectives, incloses les corresponents a la promoció interna, seran admeses les persones minusvàlides en igualtat de condicions amb la resta d'aspirants.  
Les convocatòries per a la provisió de llocs d'aquesta oferta  
no establiran exclusions per ser minusvàlide llevat dels casos en què siga incompatible amb l?exercici de les tasques o funcions corresponents.  
2. S'establirà una reserva no inferior al 3% de les vacants  
per a ser proveïdes per personal amb discapacitat de grau igual o superior al 33%, de manera que, progressivament, s'aconseguesca el 2% dels efectius totals del personal docent de la Generalitat Valenciana, sempre que superen les proves selectives. L'opció de llocs reservats ha de formular-se en la sol·licitud de participació en les convocatòries, cosa que s'hi haurà d'indicar expressament.  
3. Als efectes del que preveu aquest article, correspondrà als òrgans competents de la Conselleria de Treball i Afers Socials acreditar la condició de persona minusvàlida o discapacitada.  
La compatibilitat amb l?exercici de tasques i funcions podrà ser acreditada tant pels dits òrgans com per l'Administració sanitària. En totes les convocatòries s'indicarà expressament aquesta competència.  
Article tercer  
La utilització de l'augment addicional del 10% de les vacants existents, previst en l'article 9.2 del text refós de la Llei de la funció pública valenciana, ha de mencionar-se expressament en cada una de les convocatòries de les proves selectives.  
Article quart  
En l'oferta s'inclouen les vacants dotades en els pressupostos de la Generalitat Valenciana per a 1992, la provisió de les quals es preveu realitzar durant aquest exercici, segons el detall següent:  
Funcionaris del grup A   
Cos de professors d'ensenyament secundari: 815  
Cos de professors de música i arts escèniques: 14  
Cos de professors d'arts plàstiques i disseny: 9  
Cos de professors d'escoles oficials d'idiomes: 9  
Total grup A: 847  
Funcionaris del grup B  
Cos de mestres: 40  
Cos de professors tècnics de formació professional: 42  
Cos de mestres de taller d'arts plàstiques i disseny: 5  
Total grup B: 87  
DISPOSICIO ADICIONAL  
L'L'execució de les proves selectives per a l?ingrés en l'Administració de la Generalitat Valenciana, que es deriven de les convocatòries objecte d'aquesta oferta d'ocupació pública, serà realitzada per la Conselleria de Cultura, Educació i Ciència. Aquestes proves es concretaran en les convocatòries corresponents pel que fa al nombre de vacants i de la naturalesa jurídica d'aquestes.  
DISPOSICIONS FINALS  
Primera  
La classificació dels llocs de treball inclosos en aquesta oferta d'ocupació pública no podran ser modificats fins després d'haver-se realitzat les proves selectives corresponents i la provisió dels llocs de treball que corresponguen.  
Segona  
Aquest Decret entra en vigor l?endemà de la publicació en el Diari Oficial de la Generalitat Valenciana.  
Valencia, 13 d'abril de 1992.  
El Conseller de Cultura, Educació i Ciència,  
ANDREU LÓPEZ I BLASCO


Còpia Permalink ELI